|  |  |
| --- | --- |
|  | **Response in *Brieffe* (R2)** |
|  | Dies irae, dies illa, Philippo malè tranquilla, Illum solvet in favilla. Quantus tremor est futurus, Cum Hollandus est venturus, Inquirentes aggressurus! Tuba mirum spargens sonum Cum potentia mucronum Hispanorum vertet Thronum. Potens Hollandi Bellona Dicet: date cuncta bona Una cum vestra Corona. Miles lectus adducetur, Anglus cum quo conjungetur, Ut Hispanus perdometur. Hinc Hollandus cum sedebit, Fideles multum augebit, De Papatu nil manebit. Quid sum miser tum dicturus, Quem Patronum rogaturus, Cum vix Gallus sit securus? Leo magnae potestatis! Hispanum trivisti satis, Si cedendum, cedo Fatis. Post hac fidem colam piè, Valedicam falsae viae, Ne me perdas irae die. Pro Hispano multa passus, Ut hic staret, eram lassus, Tantus labor ne sit cassus. Magne Leo Batavorum, Amor, timor populorum, Parce terris Hispanorum! --- Dum Gallum mari vicisti, Innocentes protexisti, Mihi quoque spem dedisti. Preces meae non sunt dignae, Sed ô Leo fac benigne, Ne saevo comburar igne! Inter tuos locum praesta. A Romanis me sequestra, Semper tua canam gesta. Confutatis Papae brutis, Veritati restitutis, Redde mihi spem salutis. Oro supplex et acclinis, Anticristus fiat cinis, Ut sit lachrymarum finis.  |